USMERNENIE K PRIJÍMACIEMU KONANIU NA STREDNÉ ŠKOLY PRE ŠKOLSKÝ ROK 2022/2023

1. januára 2022 nadobudla účinnosť novela školského zákona č. 415/2021 Z. z., ktorá upravuje priebeh a organizáciu prijímacieho konania pre školský rok 2022/2023.

* 1. Zákonný zástupca vypĺňa len jednu prihlášku na vzdelávanie, na ktorej uvedie v poradí podľa záujmu
		+ najviac dva netalentové odbory,
		+ najviac dva talentové odbory.

Termín podania prihlášky je pre všetky odbory vzdelávania rovnaký. Prihlášku je potrebné podať **do 20. marca 2022**.

**Riaditelia stredných škôl zverejnia** podmienky prijatia na štúdium na strednej škole a kritériá na úspešné vykonanie prijímacej skúšky na štúdium vo všetkých odboroch vzdelávania stredných škôl **do 28. februára 2022**.

**Riaditeľom gymnázií so štvorročným**, päťročným alebo osemročným vzdelávacím programom sa umožňuje zaradiť do podmienok prijímacieho konania prijatie uchádzača bez prijímacej skúšky, ak uchádzač v externom testovaní dosiahol úspešnosť **najmenej 90% v každom vyučovacom predmete samostatne.**

**Riaditeľom stredných škôl, v ktorých sa získava úplné stredné odborné vzdelanie**, novela školského zákona umožňuje zaradiť do podmienok prijímacieho konania prijatie uchádzača bez prijímacej skúšky, ak uchádzač v externom testovaní dosiahol úspešnosť **najmenej 80% v každom vyučovacom predmete samostatne.**

* Termíny konania prijímacích skúšok na gymnáziá, stredné odborné školy, školy umeleckého priemyslu a konzervatóriá
	+ 1. termín:
		- odbory vzdelávania, v ktorých sa nevyžaduje overenie špeciálnych schopností, zručností a nadania:

# 2. 5. 2022 a v prípade potreby, vzhľadom na počet uchádzačov, aj 3. 5. 2022

* + - odbory vzdelávania, v ktorých sa vyžaduje overenie špeciálnych schopností, zručností a nadania:

# 4. 5. 2022 a v prípade potreby, vzhľadom na počet uchádzačov, aj 5. 5. 2022 a 6. 5. 2022

* + 2. termín:
		- odbory vzdelávania, v ktorých sa nevyžaduje overenie špeciálnych schopností, zručností a nadania:

# 9. 5. 2022 a v prípade potreby, vzhľadom na počet uchádzačov, aj 10. 5. 2022

* + - odbory vzdelávania, v ktorých sa vyžaduje overenie špeciálnych schopností, zručností a nadania:

# 11. 5. 2022 a v prípade potreby, vzhľadom na počet uchádzačov, aj 12. 5. 2022 a 13. 5. 2022

* Poradie záujmu je informačné pre riaditeľov základných škôl a stredných škôl, uchádzač stále bude mať možnosť potvrdiť rozhodnutie o prijatí na vzdelávanie v ktorejkoľvek zo škôl, na ktorú bol prijatý.
* Riaditeľ strednej školy pozve uchádzačov na prijímacie skúšky najneskôr 5 dní pred termínom ich konania.

# Termín pre zverejnenie zoznamu uchádzačov podľa výsledkov prijímacieho konania pre

**školský rok 2022/2023 je 18. 5. 2022 (v čase od 0:00 do 23:59 hod.).**

1. Zákonný zástupca najneskôr 23. mája 2022 (23:59 hod.) písomne potvrdí strednej škole prijatie na vzdelávanie. Vzor potvrdenia je prílohou tohto usmernenia. Ostatné rozhodnutia o prijatí na odbory vzdelávania uvedené v prihláške strácajú platnosť.
2. Zákonný zástupca sa môže proti rozhodnutiu riaditeľa strednej školy o neprijatí odvolať v lehote do 5 dní odo dňa doručenia rozhodnutia.

Povinnosťou zákonného zástupcu je zaslať aj potvrdenie o nenastúpení na štúdium na všetky stredné školy, na ktoré bol uchádzač prijatý a nechce na týchto školách nastúpiť na štúdium. V prípade, že si zákonný zástupca nesplní túto povinnosť a nezašle včas a riadne podané potvrdenie o nenastúpení na štúdium na príslušnej strednej škole, rozhodnutie o prijatí žiaka na príslušnú strednú školu stráca platnosť.

# Proces podávania prihlášok na stredné školy v školskom roku 2021/2022.

* 1. Hodnotenie žiaka na prihláške potvrdzuje riaditeľ základnej školy.
	2. Prihlášku možno podať
* elektronicky (zadáva sa v systéme aSc agenda) bez podpisu, alebo
* v listinnej podobe na [tlačive 056 MŠVVaŠ SR](https://edicnyportal.iedu.sk/Forms/Show/4645) (od 01. januára 2022 s podpismi oboch zákonných zástupcov). Prihláška je platná aj s podpisom jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy písomné vyhlásenie.
	1. Povinnými prílohami prihlášky podľa druhu záujmu o štúdium sú:
* ***Potvrdenie o zdravotnej spôsobilosti*** *na účel schopnosti študovať zvolený študijný odbor alebo učebný odbor*
	+ *predkladá* ***len*** *uchádzač o štúdium v tých študijných odboroch alebo učebných odboroch, ktoré ministerstvo školstva do 31. januára 2022*

*zverejní na webovom sídle v časti regionálne školstvo/vzdelávanie na stredných školách, link:* [*https://www.minedu.sk/zoznam-ucebnych-*](https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/)[*odborov-a-studijnych-odborov-v-ktorych-sa-vyzaduje-zdravotna-*](https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/)[*sposobilost/*](https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/) *.*

* ***Správa z diagnostického vyšetrenia*** *vykonaná zariadením poradenstva a prevencie nie staršia ako dva roky*
	+ *predkladá* ***len*** *uchádzač so špeciálnymi výchovno-vzdelávacími potrebami.*

## Potvrdenie o zmenenej pracovnej schopnosti

* + *predkladá* ***len*** *uchádzač so zmenenou pracovnou schopnosťou.*
* ***Vyjadrenie lekára so špecializáciou všeobecné lekárstvo*** *o zdravotnej spôsobilosti študovať zvolený odbor vzdelávania*
	+ *predkladá* ***len*** *uchádzač so zdravotným znevýhodnením.*
* ***Potvrdenie o odbornom vzdelávaní a príprave žiaka v systéme duálneho vzdelávania,*** *vydané zamestnávateľom, ktorý má so školou uzatvorenú zmluvu o duálnom vzdelávaní ,*
	+ *predkladá* ***len*** *uchádzač, ktorý podáva prihlášku na vzdelávanie v študijnom odbore alebo učebnom odbore, v ktorom sa odborné vzdelávanie a príprava poskytuje v systéme duálneho vzdelávania.*

## Kópie diplomov alebo certifikátov, ktoré preukazujú umiestnenie žiaka v predmetovej olympiáde alebo súťaži (nepovinná príloha)

* + *predkladá* ***len*** *uchádzač, ktorý uvádza v prihláške umiestnenie v predmetovej olympiáde alebo súťaži.*

# Forma podania prihlášky

**Ak zákonný zástupca podáva prihlášku elektronicky**

1. Konkrétny formulár prihlášky si vygeneruje zo školského informačného systému, ktorý škola používa. Niektoré údaje budú predvyplnené z databázy školského informačného systému, ďalšie požadované údaje doplní zákonný zástupca.
2. **Vyplnenú prihlášku odošle prostredníctvom školského informačného systému najneskôr do 14. marca 2022 základnej škole na potvrdenie hodnotenia**. K prihláške pripojí povinné prílohy v zoskenovanej podobe ako prílohy k elektronickému podaniu a potvrdí podanie prihlášky.
3. **Riaditeľ základnej školy** prihlášku elektronicky potvrdí bezodkladne tak, aby zákonný zástupca mohol podať prihlášku na vzdelávanie v zákonnej lehote do 20. marca 2022.
4. **Školský informačný systém** po potvrdení prihlášky riaditeľom základnej školy a potvrdení podania prihlášky zákonným zástupcom odošle prihlášku všetkým stredným školám, ktorých odbory vzdelávania uviedol zákonný zástupca v prihláške**. Ak vznikne technický problém s odoslaním prihlášky prostredníctvom školského informačného systému na niektorú zo škôl uvedených v prihláške, zákonný zástupca dostane zo školského informačného systému upozornenie o tom, že prihlášku musí zákonný zástupca vytlačiť, podpísať a do 20. marca 2022 aj s prílohami podať na príslušnú školu poštou alebo osobne; pri podaní prihlášky poštou je určujúci dátum jej podania na poštovú prepravu.**

# Ak zákonný zástupca podáva prihlášku v listinnej podobe

1. Prihlášku vyplní na [tlačive 056 MŠVVaŠ SR](https://edicnyportal.iedu.sk/Forms/Show/4645) / od 1. januára 2022.
2. **Riaditeľ základnej školy**, ktorú žiak navštevoval alebo navštevuje, potvrdí hodnotenie žiaka uvedené na prihláške bezodkladne tak, aby zákonný zástupca mohol podať prihlášku na vzdelávanie v zákonnej lehote do 20. marca 2022; ak potvrdenie riaditeľom základnej školy nie je možné, **uchádzač alebo zákonný zástupca uchádzača** pripoja k prihláške kópie vysvedčení.
3. **Zákonný zástupca vyhotoví potrebný počet kópií tlačiva prihlášky a povinných príloh** podľa bodu 1 písm. g), podľa počtu odborov vzdelávania, ktoré uviedol v prihláške. Ak nemá možnosť vyhotoviť kópie, vyhotoví ich škola.
4. **Zákonný zástupca** každú kópiu prihlášky podpíše a do 20. marca 2022 každú kópiu prihlášky s prílohami podá poštou alebo osobne každej strednej škole, ktorej odbory vzdelávania uviedol v prihláške. Pri podaní prihlášky poštou je určujúci dátum jej podania na poštovú prepravu.
5. **Prihlášku podpisuje uchádzač a obaja zákonní zástupcovia.** Zákonní zástupcovia sa môžu dohodnúť, že prihlášku podpisuje iba jeden zákonný zástupca; o tejto skutočnosti doručia písomné vyhlásenie riaditeľovi školy.

# Usmerňovanie a koordinácia podávania prihlášky zákonným zástupcom zo strany základnej školy

1. **Výchovný poradca základnej školy**
	1. Najneskôr do 1. februára 2022 informuje zákonných zástupcov o forme podávania prihlášky a spôsobe jej vypĺňania.
	2. Poskytne žiakom, pre ktorých je to relevantné, vzor potvrdenia o zdravotnej spôsobilosti žiaka a koordinuje žiakov tak, aby toto potvrdenie od lekára, ako aj ďalšie požadované prílohy získali najneskôr do 28. februára 2022.
2. **Riaditeľ základnej školy** potvrdí predložené resp. zaslané prihlášky bezodkladne tak, aby zákonný zástupca mohol podať prihlášku na vzdelávanie v zákonnej lehote do 20. marca 2022.